AOT เป้าใหม่ 230
บริษัท ท่าอากาศยานไทย (AOT) มีกำไรที่ดีกว่าที่เราคาดอย่างต่อเนื่อง ด้วยจำนวนผู้โดยสารที่เติบโตแข็งแกร่งอย่างมาก และประโยชน์จาก Leverage Effect เนื่องจากการขยายตัวในเชิงรุกของสายการบินต้นทุนต่ำที่มีอยู่ และสายการบินใหม่ที่จะเข้ามา น่าจะช่วยให้ AOT ได้ประโยชน์จาก Leverage เร็วขึ้น เราปรับเพิ่มประมาณการกำไรสุทธิต่อหุ้น (EPS) ปี 2556-2558 ขึ้นราว 12-23% และราคาเป้าหมายเป็น 230 บาท/หุ้น
30 พ.ค. 2556

บริษัท ท่าอากาศยานไทย (AOT) มีกำไรที่ดีกว่าที่เราคาดอย่างต่อเนื่อง ด้วยจำนวนผู้โดยสารที่เติบโตแข็งแกร่งอย่างมาก และประโยชน์จาก Leverage Effect เนื่องจากการขยายตัวในเชิงรุกของสายการบินต้นทุนต่ำที่มีอยู่ และสายการบินใหม่ที่จะเข้ามา น่าจะช่วยให้ AOT ได้ประโยชน์จาก Leverage เร็วขึ้น เราปรับเพิ่มประมาณการกำไรสุทธิต่อหุ้น (EPS) ปี 2556-2558 ขึ้นราว 12-23% และราคาเป้าหมายเป็น 230 บาท/หุ้น
การเติบโตของผู้โดยสารของ AOT ที่ยังคงอยู่ในระดับสูงที่ 21.5% ในช่วง 7 เดือนของปีนี้ และการได้ประโยชน์จาก Leverage ที่มากขึ้น ทำให้ต้องปรับเพิ่มสมมติฐานของเราดังนี้ 1) การเติบโตของผู้โดยสารขึ้นเป็น 7.6-16.9% จาก 7.2-16.1% ในปี 2556-2558 2) รายได้สัมปทานขึ้นราว 5.9-11.5% เนื่องจากยอดขายจากร้านค้าปลอดภาษีที่แข็งแกร่ง 3) ปรับเพิ่มรายได้ดอกเบี้ยขึ้นราว 13.3-50.0% ในปี 2556-2558 เนื่องจากเงินสดที่มีอยู่ในมือจำนวนมากที่ 3.74 หมื่นล้านบาท ณ สิ้นไตรมาส 2 ปีนี้ และด้วย Operating Leverage ที่สูง จึงปรับเพิ่มประมาณการกำไรของเราขึ้น 12.2-23.4% ในปี 2556-2558 และราคาเป้าหมายขึ้นเป็น 230 บาท/หุ้น จาก 150 บาท AOT ยังคงเป็น Country Top Pick ของเรา คงคำแนะนำ “ซื้อ”
อาคารผู้โดยสารที่ 2 ของดอนเมืองจะเปิดให้บริการเร็วๆ นี้ หลังจากอาคารผู้โดยสารที่ 1 ซึ่งรองรับได้ 16 ล้านคน ปัจจุบันใกล้เต็มแล้ว สำหรับการเปิดอาคารที่ 2 AOT สามารถใช้ประโยชน์จากสินทรัพย์ได้ดีขึ้น และมี Operating Leverage มากขึ้น และยังสามารถสร้างรายได้ที่ไม่เกี่ยวกับการบินได้มากขึ้น เนื่องจากการขยายฝูงบินของสายการบินที่มีอยู่ และสายการบินที่เข้ามาใหม่ อย่าง AirAsia X และ Lion Air
สนามบินในต่างจังหวัดมีจำนวนผู้โดยสารที่เติบโตเช่นกัน ที่ 17% ในช่วง 7 เดือนปีนี้ นอกจากความเป็นเมืองที่มากขึ้น และรายได้ประชากรที่เพิ่มขึ้นแข็งแกร่งแล้ว การเติบโตของความต้องการท่องเที่ยวทางอากาศที่สนามบินต่างจังหวัดยังถูกผลักดันโดยกลยุทธ์การมีศูนย์ปฏิบัติการหลายแห่งเชื่อมต่อ และการลดต้นทุนเดินทางและเวลาสำหรับผู้โดยสารในประเทศ โดยการมีเที่ยวบินตรงและจำนวนเที่ยวบินมากขึ้นอีกด้วย สนามบินภูเก็ตดำเนินงานเกินขีดความสามารถในการรองรับ และปัจจุบันอยู่ในช่วงการขยายขีดความสามารถ ขณะที่สนามบินเชียงใหม่ และหาดใหญ่ มีขีดความสามารถในการรองรับที่จำกัดเช่นกัน
ดังนั้น AOT มีโอกาสที่จะถูกปรับมุมมองขึ้นไปอีก และยังมีเรื่องราวของการขายสินทรัพย์เข้ากองทุนอีกด้วย (ดำเนินงานบริหาร 6 สนามบิน) เราคาดว่า EPS เฉลี่ยต่อปีในปี 2556-2558 จะอยู่ที่ 33% อีกทั้งปีนี้ AOT ยังซื้อขายที่พีอีไม่แพง ที่ 0.6 เท่า เทียบกับค่าเฉลี่ยของกลุ่มฯ ที่ 1.8 เท่า และ 0.9 เท่า ในปี 2557